*1. melléklet a 3607/2018. számú előterjesztéshez*

**HATÁSVIZSGÁLATI LAP**

|  |
| --- |
| **Előterjesztés, tervezet címe: az érettségi vizsga részletes követelményeiről szóló 40/2002. (V. 24.) OM rendelet módosításáról** |
| **I. Költségvetési hatások:** |
| Az érettségi vizsga részletes követelményeiről szóló 40/2002. (V. 24.) OM rendelet módosítása az ágazati és ágazaton belüli specializáció szakmai érettségi vizsgatárgyak közép- és emelt szintű követelményeinek beillesztését tartalmazza. A szakképzésért felelős Nemzetgazdasági Minisztérium által megküldött vizsgatárgyak értelmében a szakmai érettségi vizsgatárgyak száma a jelenlegi 46 vizsgatárgyról 60 vizsgatárgyra emelkedik. A költségvetési kihatások a 14 új szakmai érettségi vizsgatárgy miatt a Nemzeti Szakképzési és Felnőttképzési Hivatalnál jelentkeznek, ahol minden vizsgatárgy esetében tételkészítő bizottságot kell működtetni. A Nemzeti Szakképzési és Felnőttképzési Hivatal által kalkulált adatok szerint a többletköltség 23.100.000 Ft-ot tesz ki.  A nemzeti köznevelésről szóló CXC. törvény 6. § (2) bekezdés e) pontja szerint az érettségi vizsgán a vizsgázó számára előírt kötelező ötödik vizsgatárgy a szakgimnáziumában a szakgimnázium ágazatának megfelelő szakmai vizsgatárgy. A szakgimnáziumoknál várhatóan a módosítás nem jelent többletköltséget, hiszen az Nkt. hivatkozott rendelkezése már 2017. január 1-jétől hatályos, tehát eddig is kötelező volt a vizsgázók számára legalább középszinten felkészíteni a tanulókat a szakmai érettségi vizsgára. A kormányhivataloknál kizárólag a 14 új szakmai emelt szintű vizsga jelenhet többletköltséget, azonban tekintettel arra, hogy kettő új ágazati szakmai érettségi vizsgatárgy épült be a rendszerbe, a többi ágazat esetében pedig annyi változás történt, hogy egy ágazat kettő, illetve három külön ágazaton belüli specializációvá vált, ezért várhatóan számukra sem jelent jelentős többletköltséget.  A szakképzésért felelős Nemzetgazdasági Minisztérium biztosítja a tételkészítő bizottságokat működtető háttérintézménye részére a 2019-től jelentkező, továbbá a 2020. február 15-ei jelentkezések alapján kormányhivataloknál megjelenő többletköltségeket. |
| **II. Adminisztratív terhek:** |
| Az ágazati és ágazaton belüli specializáció szakmai vizsgatárgyak nevei a jelenleg hatályos nevekhez képest egyes esetekben megváltoztak. Ez adminisztrációs többletet jelenthet mind a középszintű, mind az emelt szintű vizsgatárgyak bizonyítványba, illetőleg tanúsítványba történő rögzítése során. Az adminisztrációs terhek a szakgimnáziumok mellett még a fővárosi és megyei kormányhivatalok is érintettek. |
| **III. Egyéb hatások:** |

Budapest, 2018. év